આમતો પાર્થિવને આ સીરીઝમાં મુખ્ય વિકેટકીપર વૃદ્ધિમાન સાહાના બેકઅપ તરીકે લઇ જવાયો હતો અને સાહા ઈજાગ્રસ્ત થતા બીજી ટેસ્ટમાં તેની જરૂર પણ પડી પરંતુ જેમ કાયમ પાર્થિવ પટેલ સાથે બનતું આવ્યું છે તેમ તેણે આ વખતે પણ પોતાને મળેલો મોકો બંને હાથે પકડવામાં નિષ્ફળતા મેળવી હતી. બીજી ઇનિંગમાં જ્યારે ભારત અને સાઉથ આફ્રિકા વચ્ચે કોઈ ખાસ ફેરફાર દેખાતો ન હતો ત્યારેજ ઓપનીંગ બેટ્સમેન ડીન એલ્ગરનો એક આસાન કેચ પાર્થિવે માત્ર છોડ્યો જ ન હતો પરંતુ સ્પષ્ટ શબ્દોમાં કહીએ તો ‘જવા દીધો હતો.’